



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

   DE DISCIPLINĂ ŞI IMUNITĂŢI
	
	                  Bucureşti, 16.12.2013
                  Nr. PL - x 521


A V I Z

asupra Proiectului de Lege pentru modificarea art.24 din Legea 
dialogului social nr.62/2011

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea art.24 din Legea dialogului social nr.62/2011, trimis cu adresa nr. PL-x 521 din 27 noiembrie 2013, înregistrat sub nr.4c-11/1400 din 28 noiembrie 2013.
Senatul, în calitate de primă Cameră sesizată, a adoptat proiectul de lege în şedinţa din 18 noiembrie 2013.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din            16 decembrie 2013.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.495 din 4 iunie 2013, avizul favorabil al Consiliului Economic şi Social nr. 1584 din 23 mai 2013 şi punctul de vedere negativ al Guvernului transmis cu adresa nr. 2001 din 28 octombrie 2013. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege.
Iniţiativa legislativă  face parte din categoria legilor ordinare.
                      PREŞEDINTE,                                        SECRETAR,

